ΑΝΑΚΟΙΝΩΣΗ

Αγαπητά μας μέλη,

Με μεγάλη χαρά σας ενημερώνουμε ότι τα μαθήματα των ομάδων δραστηριοτήτων  έχουν ήδη ξεκινήσει και οι αίθουσες του ΚΕΝΤΡΟΥ ΦΙΛΙΑΣ  (Κ.Α.Π.Η. ) Δήμου Ναυπλιέων έχουν γεμίσει ξανά με ζωντάνια!

Αν δεν έχετε γραφτεί ακόμα, σας περιμένουμε να γίνετε μέρος της μεγάλης μας παρέας. Οι εγγραφές για τις ομάδες δραστηριοτήτων συνεχίζονται, και προσκαλούμε τόσο τα παλιά όσο και νέα μέλη να δηλώσουν συμμετοχή και να ανακαλύψουν νέα ενδιαφέροντα.

Στα τμήματα που μπορείτε να συμμετέχετε  είναι τα εξής:

Παραδοσιακοί Χοροί: Για να κρατήσουμε ζωντανή την παράδοση και να γυμναστούμε διασκεδάζοντας.

Θεατρική Ομάδα: Για να εκφραστούμε, να δημιουργήσουμε και να ανεβάσουμε τις δικές μας παραστάσεις.

Χορωδία: Για όσους αγαπούν το τραγούδι και τη μουσική συντροφιά.

Ζωγραφική: Για να αναδείξουμε το ταλέντο μας και να γεμίσουμε τη ζωή μας με χρώμα.

Γυμναστική: Για να διατηρήσουμε τη φυσική μας κατάσταση, την υγεία και την ευεξία μας.

Πληροφορίες & Εγγραφές:

Οι εγγραφές πραγματοποιούνται καθημερινά στον χώρο  μας .Πληροφορίες στο τηλέφωνο  2752023513

Ελάτε να περάσουμε δημιουργικό χρόνο μαζί, να δημιουργήσουμε νέες φιλίες και να μείνουμε δραστήριοι!

Σας περιμένουμε όλους!
O Αντιδήμαρχος Κοινωνικής Προστασίας,
Παιδικής Μέριμνας και Τρίτης Ηλικίας
Δημήτριος Γ. Δικαίος

